
Per a mi és un privilegi i una satisfacció posar de relleu els mèrits i. les 
qualitats que fan mereixedor el professor Angel Pellicer del títol de doctor 
honoris causa en Ciències per la Universitat Rovira i Virgili. 

Àngel Carlos Pellicer i Garrido va néixer el 5 d'agost de 1948 al carrer 
Unió, 26 de Tarragona. La seva infantesa transcorregué com la de qualsevol 
nen, sota la influència materna, que li ensenyà a llegir i escriure. Tanmateix, 
alhora que ell creixia i sense que encara no ho sabés, estava naixent el 
camp de la ciència al qual ell hauria de dedicar-se en el futur. La biologia 
molecular o genètica molecular estava posant les bases, ja que en néixer 
l'Àngel tot just feia quatre anys (el 1944) que Avery i col-laboradors havien 
publicat el resultat d'anys de feina en què es demostrava que el material 
genètic dels éssers vius era l'àcid desoxiribonucleic, el DNA. Uns anys des- 
prés, quan l'Àngel tenia 5 anys, VVatson i Cricle anunciaren el seu model fi- 
sicoquímic d'estructura del DNA, que permeté explicar posteriorment com 
està guardada la informació genètica, com es manifesta, com es transmet als 
descendents i com pot canviar per mutació o recombinació. 

Mentrestant, Pellicer passà pel Col-legi de les Teresines i després, als 
Hermanos de la Salle, on acabà el batxillerat als edificis que després esde- 
vingueren les nostres facultats de Química i Lletres, de les quals tot just ara 
estem celebrant els 25 anys de la seva creació. 

Des de petit, Àngel Pellicer tingué molt clar que volia ser metge com el 
seu pare, el qual exercia la medicina general a Tarragona i, en passar el curs 
preuniversitari, es traslladà a València, d'on és originària la seva mare, per 
tal d'estudiar la carrera de Medicina, la qual cursà amb unes notes 
excel-lents, d'entre les quals dinou matrícules d'honor. 

Els darrers anys de la llicenciatura, arran de les pràctiques que realitzà al 
Servei d'Endocrinologia, començà a pensar a dedicar-se a la recerca dels 
orígens i causes de les malalties en lloc d'una possible dedicació professio- 
nal al tractament pal-liatiu. 

En acabar la carrera el 1971, aconseguí una beca del Ministeri per anar 
a fer el doctorat a Madrid, al Departament de Biologia Molecular del Institut 


Gregorio Maranión, del Consell Superior d'Investigacions Científiques. Allà 
adquirí la formació en recerca de la mà del professor Salas, en el grup de 
l'eminent bioquímic Eladio Vifiuela. Féu la tesi doctoral sobre la caracterit- 
zació de polimerases de cèl-lules transformades en virus, amb la qual cosa 
assolí una molt bona experiència en les tècniques de cultius cel-lulars de 
mamífers, així com en les consequències de la transformació viral. Al ma- 
teix temps, aprofundí en el coneixement d'aquestes polimerases pel que fa 
a Característiques fisicoquímiques i enzimàtiques. Amb això obtingué el 
títol de doctor en Medicina per la Universitat de Madrid el 1976. 

Amb el seu brillant expedient, aquell mateix any aconseguí una beca 
postdoctoral de la Comissió de Cooperació Científica i Tècnica entre Espan- 
yai els Estats Units per tal d'integrar-se en un grup de l'Institut de Recerca 
del Càncer a la Universitat de Colúmbia de Nova Yortc, dirigit pel professor 
Axel. Des d'aleshores que Àngel Pellicer viu i treballa en aquella gran ciu- 
tat, on segueix consolidant la seva esplèndida trajectòria científica. 

És ben manifest que per tal de desenvolupar plenament una formació en 
recerca cal fer estades en altres llocs on els temes que ens interessen siguin 
tractats amb més recursos humans, econòmics i tecnològics, com és el cas 
de moltes institucions dels Estats Units, si més no en el camp de la biologia 
molecular. Això era encara molt més evident a mitjans dels anys setanta, 
quan Pellicer hi va anar, ja que aquí, a part del delicat moment polític de l'i- 
nici de la transició que vivíem, les subvencions a la recerca encara eren ben 
migrades i el nivell científic no era gens comparable al que s'aconseguiria 
després, al llarg dels anys vuitanta. Per tant, podem considerar Pellicer com 
un dels eminents cervells del país que van anar a treballar allà on més fruit 
podrien donar i ha passat a formar part eminent del conjunt de científics 
procedents de tot el món que constitueix la comunitat científica nord- 
americana, i molt particularment la de Nova Yorle, ciutat gresol per excel-lèn- 
cia, tot contribuint d'aquesta manera a fer avançar la ciència mundial. 

Pel que fa als recursos importants que es dediquen a la recerca als Estats 
Units, la gran competitivitat que es dóna en aquella societat també hi és lò- 
gicament entre els científics, i per tal d'aconseguir finançament per treballar 
cal, en primer lloc, presentar uns objectius de recerca que siguin reals i de- 
prés treballar amb molt d'esforç per obtenir uns resultats que permetin uns 
avenços que tinguin una clara aplicació i unes possibilitats de rendiment 
econòmic. Si els resultats no són atractius, molt difícilment es poden tornar 
a rebre subvencions, i només els científics excepcionals com Pellicer poden 


tirar endavant. Això ens demostra la seva vàlua, ja que al llarg dels vint anys 
que fa que és allà ha anat aconseguint un gran nombre de projectes fi- 
nançats de recerca, amb uns resultats sempre interessants i capdavanters. 
Hem de tenir en compte només que en els darrers set anys Pellicer ha tre- 
ballat en onze projectes, tres dels quals són vigents. Una part important d'a- 
quests diners provenen de l'Institut Nacional de la Salut nord-americà, molt 
relacionat amb les grans companyies farmacèutiques, amb el consegúent 
interès econòmic i competitiu. 

Així, doncs, un cop a la Universitat de Colúmbia, Pellicer s'incorporà al 
grup del professor Axel, amb altres científics com VVigler i Silverstein. El 
professor Axel havia treballat prèviament en l'acció de les nucleases sobre 
el DNA i havia estat a principis dels setanta un dels primers a demostrar que 
alguns càncers tenien un origen víric. En arribar Pellicer, li encomanaren 
una part important del treball en l'estudi de diferents possibilitats d'introduir 
material genètic a cèl-lules de mamífer. 

Cal recordar que aquells anys eren els del desenvolupament naixent i 
creixent de les tècniques bàsiques de DNA recombinant. A principis dels 
setanta Cohen i altres havien demostrat la possibilitat d'introduir DNA al 
bacteri Escherichia coli en forma de plasmidis o amb bacteriòfags, i per la 
mateixa època es desenvolupà l'ús dels enzims de restricció com a estris 
imprescindibles per tallar els DNA. Aquests descobriments, juntament amb 
la construcció de vectors adequats de clonació als procariotes, estaven 
obrint les portes a tota la tecnologia de DNA recombinant, que pocs anys 
després duria a terme la producció industrial, per bacteris, d'insulina huma- 
na i altres compostos, i a tota la revolució biotecnològica actual. 

Ara bé, la introducció de DNA en cèl-lules de mamífer era molt difícil 
d'aconseguir quan Pellicer va arribar a Nova Yorhe. La tècnica de transfor- 
mació utilitzada, basada en el coprecipitat de fosfat càlcic amb DNA, 
tenia un rendiment molt baix i molt variable, i era inespecífica. D'altra 
banda, calia un bon mètode d'introduir gens concrets per tal de poder fer 
recerca de l'expressió gènica en cèl-lules animals i humanes, i regular-la, 
aspectes íntimament lligats a l'estudi de malalties hereditàries i del càncer, 
entre altres. 

Aleshores, Pellicer, amb la resta d'investigadors del grup al qual es va in- 
tegrar plenament, després d'uns tres anys d'intensa dedicació, presentà els 
resultats dels experiments en què s'aconseguia per primer cop la introduc- 
ció d'un DNA concret, el gen de la timidina quinasa del virus herpes, en 

cèl-lules de mamífer mancades d'aquest gen. Poc temps després publicà la 
transfecció de gens cel-lulars, i a continuació la tècnica coneguda com co- 
transfecció o cotransformació, en què les cèl-lules dels cultius són exposa- 
des al gen de la timidina quinasa o altres, en presència d'un excés d'un altre 
DNA ben definit com el plasmidi pBR322 o el del bacteriòfag FiX174. Pre- 
parant sondes d'hibridació per a aquests DNA, se seleccionaren cèl-lules 
que al mateix temps havien incorporat el DNA de la timidina quinasa i es 
comprovà que aquestes cèl-lules transfectants eren estables, perquè havien 
incorporat aquest DNA exogen al seu genoma. 

Aquests mètodes i altres de semblants de transfecció desenvolupats per 
Pellicer entre 1977 i 1980 suposaren un gran avenç en aquest camp, ja que 
permetien la introducció estable en cèl-lules de mamífer en cultiu de qual- 
sevol gen clonat, o d'un gen no clonat per tal d'aillar-lo mitjançant la trans- 
fecció. Dels diversos articles científics que publicaren Pellicer i el seu grup 
sobre aquest desenvolupament de la tecnologia de transferència gènica, cal 
destacar una ressenya que sortí a la prestigiosa revista Science l'any 1980, 
en la qual Pellicer consta com a primer autor dels deu signants, detall ben 
significatiu. 

Aquell mateix any, amb la vàlua demostrada com a investigador post- 
doctoral als laboratoris de la Universitat de Colúmbia, Angel Pellicer acon- 
seguí una plaça de professor ajudant al Departament de Patologia, del Me- 
dical Center de la Universitat de Nova Yorle, al mateix lloc on és ara. En 
aconseguir aquesta plaça i poder dirigir el seu grup de recerca, la carrera 
científica va aconseguir una embranzida ascendent. Com a dada curiosa, 
cal dir que força anys abans, a la mateixa Universitat de Nova Yort, el di- 
rector del Departament de Bioquímica havia estat Severo Ochoa, que des- 
prés seria guardonat amb el premi Nobel. 

El mateix any 1980 Pellicer es casà amb Caridad Aguirre, natural de 
Cuba, i a partir d'aleshores, amb les bones perspectives professionals, s'ins- 
tal-là definitivament, com a mínim fins ara, als Estats Units. Tanmateix, Pe- 
llicer segueix mantenint estrets lligams familiars i d'amistat amb Tarragona, 
on ve diversos cops a l'any, ja que, a més de molts amics, hi té la mare i.el 
germà gran, metge també. 

D'aquesta manera, ell segueix sentint-se molt identificat amb Tarragona 
i amb Catalunya, i naturalment segueix parlant en català i en castellà, fins i 
tot als seus laboratoris a Nova Yortc, on hi ha una majoria de col-laboradors 
d'origen català, espanyol o hispanoamericà. D'altra banda, i anecdòtica- 

ment, cal fer esment que és un bon aficionat del Barça i del Nàstic, i procu- 
ra no perdre's els partits dels blaugranes que fan per la televisió, encara que 
sigui al centre gallec de Nova Yorle. Les seves aficions naturalment no es li- 
miten al futbol, sinó que també s'ho passa bé amb la història i els escacs, 
entre altres. 

Així, doncs, un cop a la Universitat de Nova Yort, aplicà els coneixe- 
ments adquirits en la transfecció de cèl-lules animals per estudiar les modi- 
ficacions genètiques que produien els virus del vaccí sobre les cèl-lules in- 
fectades. Però poc temps després començà a treballar amb el grup d'inves- 
tigadors que anava formant en un tema certament relacionat científicament, 
però més apassionant quant a les possibles repercussions en la societat en 
general: les bases moleculars del càncer. 

En relativament poc temps, uns tres anys fins al 1984, Pellicer i els seus 
col-laboradors portaren endavant amb èxit una sèrie d'experiments amb 
limfomes de ratolí induits per radiacions i per compostos carcinògens com 
a sistema model d'estudi de l'oncogènesi, o sigui, dels gens relacionats amb 
el càncer. D'aquesta manera va demostrar que el DNA dels tumors contenia 
un oncogen erasx activat que transformava les cèl-lules de cultiu en malig- 
nes i que les causes dels tumors eren mutacions puntuals d'una base del 
DNA. Amb aquests resultats i amb d'altres també importants en línies de re- 
cerca relacionades, només en aquell any 1984 Pellicer publicà vuit articles 
en revistes de prestigi, dels quals dos en l'esmentada Science. 

En els anys posteriors el prestigi científic de Pellicer ja era ben palès i li 
començaren a ser atorgades distincions i premis de diverses institucions 
nord-americanes, com l'Irma Hirschl-Monique Vveill Caulier Career Scien- 
tist Avvard el 1982, i la Leuhemia Society of America Scholar el 1986. D'al- 
tra banda, ja amb anterioritat, des de 1983 formava part del Consell Cientí- 
fic del FIS (Fons d'Investigacions Sanitàries Espanyol). En l'àmbit català i es- 
panyol també fou honorat amb la distinció Duran Reynals el 1984, la Me- 
dalla de la Orden Civil de Sanidad el 1985, el premi Marqués de Valdecilla 
el 1987, i la distinció de l'Associació Espanyola contra el Càncer l'any 
1988. Posteriorment, el 1991 fou nomenat membre corresponent de la 
Reial Acadèmia de Medicina de València i membre de la International Aca- 
demy of Oncology. Més recentment (1995) li ha estat atorgada la Medalla 
Narcís Monturiol de la Generalitat de Catalunya a la investigació i el setem- 
bre passat fou distingit amb la Medalla d'Argent de la Ciutat de Tarragona 
com a il-lustre tarragoní, tot coincidint amb les festes de Santa Tecla. 

Mentrestant, Pellicer ha seguit treballant tots aquests anys sense descans 
en la línia encetada dels oncògens, caracteritzant cada cop més els meca- 
nismes pels quals aquests són activats i les funcions que aquests gens tenen 
tant en les cèl-lules en transformació maligna com les que puguin tenir en 
els processos cel-lulars normals. Específicament ha estudiat sobretot els 
gens N-ras, que són activats en un percentatge significatiu de tumors hu- 
mans. Tot treballant amb animals, ell i el seu grup han produit molts diver- 
sos tipus de tumors i n'han analitzat les molècules. Per determinar el paper 
exacte dels oncògens en aquests tumors, han construit diverses línies de ra- 
tolins transgènics que desenvolupen diferents tipus de neoplàsies i mimetit- 
zen les característiques dels tumors dels quals l'oncogen havia estat aillat 
prèviament. 

L'anàlisi d'aquests mecanismes moleculars ha contribuit a confirmar la 
hipòtesi que un seguit de diverses mutacions gèniques en els oncògens són 
crítiques per al desenvolupament dels càncers. Actualment Pellicer està tre- 
ballant en els processos cel-lulars en què estan involucrats aquests gens i 
també en estudis de teràpia gènica per tal de modificar els gens responsa- 
bles dels càncers. 

Amb l'augment del seu prestigi, al llarg d'aquests anys Pellicer ha anat 
aconseguint posicions de més categoria dins el Centre Mèdic de la Univer- 
sitat de Nova Yort, fins a assolir el 1991 la plaça de catedràtic del Departa- 
ment de Patologia que segueix ocupant en l'actualitat, com a director de re- 
cerca del seu propi grup i laboratori. Com a professor, naturalment també 
ha impartit al llarg d'aquests anys diversos cursos de les matèries de Biolo- 
gia Molecular i Cel-lular, Virologia, Oncologia Viral, Genètica Humana i 
Oncologia Molecular. 

Cal recordar al respecte que el treball de recerca dut a terme per Pellicer 
és un treball d'equip, imprescindible en la ciència actual, però aquest tre- 
ball de diversos investigadors en un mateix tema no dóna fruits si no hi ha 
científics notables que, com Àngel Pellicer, facin de cap, de boss, com li 
diuen allà, i sàpiguen coordinar aquest treball conjunt, dissenyar els experi- 
ments adequats, aportar idees noves a partir dels resultats que es van obte- 
nint, i treballar al laboratori dia a dia, braç a braç, amb els seus col-labora- 
dors i ajudants. 

D'altra banda, el treball d'equip també es fa amb trobades periòdiques 
amb altres grups de biologia molecular del càncer, entre els quals cal fer es- 
ment d'altres científics espanyols rellevants que fan recerca als Estats Units, 


14 


d'edat i trajectòria semblants a la de Pellicer, com són Manuel Perucho, Ma- 
riano Barbacid, Joan Massagué o Carlos Cordón-Cardó. 

Amb tot el treball de recerca dut a terme fins ara, Pellicer ha estat autor 
de més de noranta publicacions prestigioses en revistes internacionals, com 
Science, Cell, Proceedings of National Academy of Sciences, Journal of Bio- 
logical Chemistry, Molecular and Cellular Biology, o Oncogene, revistes de 
gran repercussió en la comunitat científica. D'altra banda, Pellicer és mem- 
bre de diverses societats científiques nord-americanes, com la de Patologia 
o la de Recerca del Càncer, i des de 1988 forma part del comitè editorial de 
la revista Cancer Research com a editor associat. 

Rector Magnífic, en la mesura que m'ha estat possible he exposat la vida 
i l'obra de l'Excel-lentíssim Senyor Àngel Carlos Pellicer Garrido fins avui. 
Crec, doncs, haver parlat prou perquè, amb la vostra autoritat, li sigui ator- 
gat el reconeixement dels seus mèrits. Per tant, Rector Magnífic, us demano 
que us digneu nomenar doctor honoris causa l'Excel-lentíssim Senyor Angel 
Pellicer i incorporar-lo a la nostra Universitat. 

ss Discurs d'investidura 
pronunciat pel Dr. Àngel Carlos Pellicer 


Reproducció de l'estructura del DNA. 


Evidentment aquesta és una ocasió memorable per a mi. Agraeixo mol- 
tíssim al comitè encarregat de la nominació, als estaments rectors de la Uni- 
versitat, al Senyor Rector, al degà de Ciències i al meu padrí que hagin fet 
l'esforç perquè se'm conferís aquest guardó que, com que és de la meva 
terra, encara em fa més goig que els que he rebut a d'altres institucions i en 
altres paisos. Jo he de dir que, com a científic experimental, malauradament 
no tinc la paraula florida del Dr. Gil, per tant no puc fer aquests discursos 
tan interessants, i el que faré serà una petita xerrada. De fet, la presentació 
del meu padrí ha estat molt acurada i, a més a més, ha explicat part del que 
jo us diré i pot servir d'introducció. 

El títol d'aquesta lliçó és "Les bases moleculars del càncer", que com ha 
dit el meu padrí ha estat el meu tema de recerca en els últims disset anys. 

El primer que m'agradaria que quedés clar és que el càncer és una ma- 
laltia genètica, no tant perquè sigui hereditària sinó perquè, és necessari per 
al creixement continuat, que les cèl-lules del tumor continuin proliferant, ja 
que d'altra manera no es produiria el tumor. I perquè es produeixi aquest 
creixement continuat, es necessita una transmissió del caràcter tumoral des 
d'una cèl-lula cancerosa a les seves filles. Com ha dit el Dr. Bordons, perquè 
hi hagi una transmissió d'una cèl-lula, en aquest cas una cèl-lula tumoral a 
les seves filles, es necessita que hi hagi unes modificacions al material genè- 
tic, i el material genètic és el DNA, com molt bé ell ha dit. Per tant, aquesta 
modificació del material genètic que es necessita perquè es pugui transme- 
tre el caràcter tumoral d'unes cèl-lules a les seves filles és el que fa, des d'a- 
quest punt de vista, que el càncer sigui una malaltia genètica. El fonament 
del càncer és que hi ha alteracions genètiques i d'això és del que anirem 
parlant durant la resta de la lliçó. 

Un altre concepte important és que les cèl-lules estan dirigides normal- 
ment per reguladors positius i negatius, com seria el cas de les cèl-lules que 
normalment creixen: les cèl-lules de la pell, les del moll de l'os, etc., etc. 
Ara bé, què és el que passa a les cèl-lules tumorals2 Doncs, o bé hi ha un in- 
crement d'aquests reguladors positius, que aleshores rebrien el nom 

d'oncògens, i la cèl-lula comença a proliferar incontroladament, o aquests 
es mantenen a nivells normals però es produeix una desaparició o una inac- 
tivació dels reguladors negatius. El resultat és el mateix: s'incrementa la pro- 
liferació cel-lular i dóna lloc que es manifestin com a càncer. 

Per centrar el tema, és important introduir aquí una definició del que po- 
drien ser els oncògens. Els oncògens es podrien definir d'una manera vaga, 
perquè evidentment és una definició operativa, com aquells gens que tenen 
un paper en el control de la proliferació cel-lular normal, però l'alteració es- 
tructural o d'expressió d'alguns d'aquests gens fa que les cèl-lules que tin- 
guin aquests gens alterats es predisposin a la transformació maligna. És una 
definició operativa perquè no és gaire precisa, el que passa és que s'ha anat 
veient al llarg del temps que diferents gens que no se sabia que podien ser 
oncògens, després, quan s'han alterat i s'han estudiat, s'ha vist que tenien 
aquesta capacitat de predisposar les cèl-lules a la transformació maligna i, 
per tant, han entrat en l'anomenada classificació dels oncògens. 

És important fer palès que els oncògens en la seva manifestació normal, 
que s'anomenen protoncògens, són de fet gens molt importants en les fun- 
cions cel-lulars. És a dir, evidentment nosaltres no tenim aquests gens en 
totes les cèl-lules perquè es produeixi càncer, sinó que els tenim perquè són 
molt importants en el control de la proliferació cel-lular. En tenim alguns 
que són factors de creixement, altres que són receptors de factors de creixe- 
ment, n'hi ha d'altres que són transductors de senyals, altres que són protei- 
nes citoplàsmiques que tenen també una funció de transducció de senyal, i 
n'hi ha uns altres que són factors de transcripció, és a dir, que el que fan és 
que s'expressin diferents gens que són necessaris per a les diverses funcions 
cel-lulars, i molts d'aquests gens, que ja dic que normalment tenen la missió 
de fer que la cèl-lula proliferi quan li toca, si s'alteren li provoquen que pro- 
liferi quan no li toca, i això pot desencadenar el càncer. 

Com ha dit el meu padrí, el Dr. Bordons, quan jo vaig arribar a Nova 
Yorhç fa 21 anys, vaig començar a treballar amb la transferència gènica, que 
en aquell moment ho fèiem només per intentar, com ha dit ell molt bé, as- 
solir la complementació, és a dir, si hi havia una cèl-lula que no tenia un 
gen específic, amb DNA purificat intentàvem introduir-lo i vèiem si això 
complementava el gen que li faltava. Ho vam aconseguir i això va ser l'ori- 
gen de les meves investigacions. Aleshores, quan vaig obtenir la plaça de 
professor a la Universitat de Nova Yorh, em vaig posar a treballar al meu 
grup aplicant aquestes tècniques de transferència gènica per al càncer. 

Quan agafàvem DNA d'un tumor i l'extrèiem per mètodes químics, el pre- 
cipitàvem amb fosfat càlcic, i el posàvem en unes cèl-lules que anomenà- 
vem normals. Si hi havia algun oncogen amb aquest DNA, aleshores alguna 
cèl-lula l'agafava i canviava la seva morfologia. Aquest assaig era una de les 
maneres d'identificar que aquest DNA inicial, que provenia d'un tumor, re- 
alment contenia un oncogen. 

Aquesta tècnica que nosaltres vam desenvolupar no solament es pot uti- 
litzar per identificar que un DNA tumoral té oncògens, sinó que també la 
vam aplicar per dissenyar estratègies que permetien l'isolament dels oncò- 
gens, oncògens que no es coneixien, perquè ja dic que aquesta primera tèc- 
nica el que fa és identificar que un DNA té oncògens, però el que neces- 
sitàvem per continuar treballant era isolar-los, estudiar-los i caracteritzar-los 
molecularment. Això va ser part del treball durant els primers anys que 
érem a la Universitat de Nova Yorte, entre el 80 i el 85. 

El que vam trobar quan utilitzàvem aquelles tècniques per identificar i fi- 
nalment isolar els oncògens és que, si comparàvem la sequència d'un d'ells 
amb la que tenia un teixit normal, és a dir, si miràvem base per base el 
DNA, només hi havia una base diferent. El gen tenia a la zona codificant 
189 aminoàcids que, multiplicat per tres bases per aminoàcid, fan 567 
bases i només n'hi havia una que era canviada del protoncogen, és a dir, de 
la versió normal a l'oncogen. I això semblava que era suficient perquè 
aquest gen predisposés la cèl-lula que el contenia a transformar-se en ma- 
ligna, és a dir, va ser un dels descobriments curiosos perquè nosaltres es- 
peràvem que serien unes alteracions molt més fortes, però vam trobar que 
només amb una base de diferència era suficient perquè el gen es transfor- 
més de normal a oncogen. 

Nosaltres i altres laboratoris d'arreu del món vam fer estudis en què 
buscàvem el DNA de tumors. Nosaltres treballàvem amb sistemes animals, 
però hi havia altres laboratoris que ho feien amb tumors humans, els analit- 
zaven utilitzant aquestes tècniques i veien que tenien oncògens. Nosaltres 
estàvem convençuts que això era molt important per al càncer, però hi 
havia gent, i és saludable per a la ciència que hi hagi gent escèptica, que 
deia: bé el que heu trobat vosaltres són uns gens que estan mutats a una 
cèl-lula tumoral, però com sabeu que aquests gens no són simplement una 
consequència del procés tumoral que evidentment altera la cèl-lula2, o bé 
simplement el que s'anomena un passatger que accidentalment és una mu- 
tació que hi ha, però que no té res a veure amb l'origen del càncerè Llavors, 

l'única manera d'intentar demostrar que aquests gens no solament estaven 
associats amb el càncer, sinó que n'eren l'origen, era intentar reproduir el 
tumor en un animal introduint-li l'oncogen a totes les cèl-lules. Això reque- 
ria una manipulació genètica, s'agafava el DNA de l'oncogen, era injectat a 
Ous fertilitzats de ratolí i es reimplantaven a un ratolí femella que estava pre- 
parada hormonalment. Després de la gestació tenia diversos ratolins, dels 
quals un percentatge, que normalment és entre un 1099 i el 3090, havien in- 
corporat aquest gen que li havíem injectat. Això s'analitzava molecularment 
per identificar els animals d'aquesta camada que tenien el gen estudiat i es 
vigilava els que eren positius per a l'oncogen, per veure si els sortia algun 
tumor o no. He de dir que si dels animals que hi ha a la camada només tres 
tenen l'oncogen i els altres no tenen res, aquests últims són uns controls 
perfectes perquè l'única diferència genètica entre els animals que no tenen 
l'oncogen i els que el tenen és precisament aquest gen. Així, doncs, són 
exactament iguals i viuen en les mateixes condicions, etc. 

Vam trobar que als animals que tenien l'oncogen se'ls desenvolupaven 
de manera espontània tumors. Per tant, no solament havíem aconseguit 
veure que els oncògens eren una cosa que es correlacionava molt des del 
punt de vista estadístic amb la presència de càncer, sinó que només afegint 
al material genètic d'un animal aquest gen es produien de manera espontà- 
nia i amb una incidència elevada tumors en els animals. I a més a més, se- 
gons com es manipulés el gen, no solament es produien tumors sinó que 
eren el mateix tipus de tumors que aquells d'on havíem isolat nosaltres l'on- 
cogen, i per tant d'alguna manera es tancava el cercle que demostrava que 
aquests gens tenien un paper molt important en l'origen del càncer. 

De totes maneres, hi havia algunes observacions que no encaixaven, so- 
bretot una que ja feia molts anys que s'havia fet, en la qual si algú fusiona- 
va cèl-lules tumorals amb normals, molt frequentment les cèl-lules, en lloc 
continuar sent tumorals, es transformaven en normals. Encara que no ho he 
aclarit abans: els oncògens actuen de manera dominant, és a dir, que si un 
té una cèl-lula normal i hi introdueix el DNA d'un oncogen, la cèl-lula es 
transforma. Aleshores, si això fos l'única cosa important en el càncer, quan 
es fes aquest experiment de fusió entre una cèl-lula tumoral que tingués al- 
guns oncògens activats amb una de normal, el resultat hauria de ser una 
cèl-lula tumoral, i el que sortia era el contrari. Llavors, el que deia era que 
hi ha no solament gens dominants que quan estan activats produeixen càn- 
cer, sinó que en les cèl-lules normals hi ha uns gens que tenen funcions de 

reguladors negatius i que es necessiten les dues coses, que s'activin alguns 
oncògens, però també que s'inactivin alguns gens supressors de tumors. A la 
fusió la cèl-lula tumoral aportava els oncògens activats, però la cèl-lula nor- 
mal aportava els seus gens supressors de tumors i això era suficient perquè 
el fenotip resultés normal. Això, evidentment, va comportar el desenvolupa- 
ment d'una altra branca de l'estudi de l'oncologia molecular, que és l'estu- 
di dels gens supressors de tumors. 

Els gens supressors de tumors són aquells conjunts de gens que contro- 
len d'una manera inhibitòria, és a dir, reprimint la proliferació cel-lular i la 
inactivació dels seus dos al-lels que predisposa la cèl-lula a la transformació 
maligna. Cada cèl-lula té dues còpies, anomenades al-lels de cada gen, una 
del pare i una altra de la mare. Amb els oncògens, només que tinguis una 
còpia alterada és suficient per predisposar la cèl-lula al creixement tumoral, 
però dels gens supressors de tumors, com que són inhibitoris, el que es ne- 
cessita és que les dues còpies s'inactivin perquè les cèl-lules quedin predis- 
posades a la transformació maligna. Aquesta és l'altra branca de l'equació 
que explica el càncer. 

La mecànica inicial per estudiar-la és semblant a la dels oncògens, s'es- 
tudien els tumors i es veu que hi ha gens que estan inactivats. Però jcom de- 
mostrem que això no és només una correlació o no és una cosa accidental i 
que no és el resultat sinó la causa del càncer Altra vegada hem de recórrer 
a la manipulació genètica, i el que es fa aleshores és inactivar el gen d'in- 
terès. Per això es fa una recombinació homòloga que inactiva un dels dos 
al-lels en una cèl-lula que s'anomena cèl-lula troncal. Aquesta cèl-lula és 
capaç, amb la manipulació genètica adequada, de produir un ratolí sencer. 
Aleshores aquest ratolí té un dels dos gens inactivats a totes les cèl-lules, i 
quan es creuen dos ratolins d'aquests, per les lleis de Mendel, una quarta 
part tindrà els dos al-lels inactivats. Quan es van fer aquests estudis amb els 
gens supressors de tumors, es va demostrar que els animals que tenien inac- 
tivades les dues còpies d'un gen supressor de tumor desenvolupaven un 
nombre elevat de tumors. No solament això sinó que es va estudiar alesho- 
res en humans i es va veure que hi havia càncers familiars en què la prime- 
ra cosa que es trobava era que hereditàriament hi havia una còpia alterada, 
i quan la descendència d'aquestes persones desenvolupava tumors, es veia 
que tenien l'altra còpia inactivada. És a dir, es va poder comprovar que tant 
al laboratori com a la vida real aquesta era la segona branca que ens faltava 
per poder explicar les alteracions genètiques que produien el càncer. 

De moment s'han isolat un centenar d'oncògens, o sigui que al voltant 
de cent gens fan unes funcions molt importants que si s'alteren és possible 
que es produeixi un càncer. En alguns casos com c-myc al limfoma de Bur- 
Ritt o el bcr-abl a la leucèmia mieloide crònica, el 10024 dels malalts han de 
tenir una alteració d'aquests gens, però en molts altres tipus de tumor hi ha 
un percentatge més gran o més petit d'alteracions d'aquests oncògens. El 
que passa és que hi ha una combinació d'alteracions en oncògens i gens su- 
pressors de tumors en tots els càncers, si bé encara no s'ha identificat la 
combinació precisa de gens en cada tipus tumoral. Des del punt de vista 
epidemiològic, es creu que es necessiten de quatre a sis alteracions genèti- 
ques a la cèl-lula perquè es desenvolupi com a tumor. Això són bones notí- 
cies perquè si només calgués una alteració genètica, seria molt fàcil que 
una persona tingués càncer. 

Tot això que hem estat dient és la patogènia del càncer, com s'anomena 
en termes tècnics. És a dir, el mecanisme molecular del càncer és la suma 
de l'acumulació d'alteracions genètiques en els oncògens i en els gens su- 
pressors de tumors. Això és el més important de la lliçó, és a dir, que el càn- 
cer es produeix per una suma d'alteracions erí aquests grups de gens. Si les 
alteracions es produeixen en els tipus de gens adequats, que són diferents 
per cada tipus cel-lular i en el nombre adequat, es pot produir el càncer. 

Aquests estudis no solament han servit per a això, és a dir, per demostrar 
que els mecanismes moleculars del càncer són les alteracions en els oncò- 
gens i en els gens supressors de tumors, sinó que, com he dit a la part pri- 
mera de la lliçó, ens han indicat com s'alteren aquests gens, bé com s'acti- 
ven els oncògens o bé com s'inactiven els gens supressors de tumors, per 
mutacions. Això també serveix per demostrar, i d'alguna manera compro- 
var, l'etiologia o les causes del càncer, perquè tots els agents que tinguin ca- 
pacitat de produir alteracions genètiques, mutacions, en els oncògens o en 
els gens supressors de tumors són potencialment causes de càncer. Per 
exemple se sap que al tabac hi ha carcinògens químics que produeixen 
aquestes alteracions dels gens i poden provocar el càncer. Per altra banda, 
el sol, per la radiació ultraviolada, si la pell no té la protecció adequada, és 
un altre mutagen ambiental conegut, així com el tipus d'alimentació, amb 
greix, etc. etc. És a dir, que els mutàgens, tant els naturals (radiació solar o 
alguns aliments que tenen carcinògens o mutàgens naturals) com els artifi- 
cials (compostos químics que es produeixen en el tractament dels aliments 
o bé compostos químics derivats d'alguna reacció química de productes 

industrials) són possibles causes del càncer, i per tant cal vigilar per no en- 
trar-hi en contacte. 

Per a què ha servit tot això de l'estudi dels oncògens, a banda que és 
molt important aclarir quins són els mecanismes de la patogènia i l'etiologia 
del càncer2 Evidentment, ja avui dia s'utilitza per al diagnòstic del càncer. 
Com he dit abans, en la leucèmia mieloide crònica hi ha una translocació 
del cromosoma 9 al cromosoma 22 que canvia l'estructura d'un oncogen 
(bcr-abl), si no es troba aquesta translocació amb l'oncogen bcr-abl no es 
pot diagnosticar que aquest malalt en pateixi. Encara que clínicament ho 
sembli, si no té aquesta alteració genètica molecular no té una leucèmia 
mieloide crònica. A vegades s'ha utilitzat per fer un diagnòstic de recaiguda 
abans que hi hagi símptomes, per exemple, amb les tècniques modernes, ja 
que es pot diagnosticar si hi ha un oncogen en una cèl-lula tumoral entre- 
mig d'un milió de cèl-lules normals, per tant, dóna molta sensibilitat al 
diagnòstic que abans no es podia tenir, perquè no es coneixien les altera- 
cions moleculars. També s'utilitzen les alteracions moleculars dels tumors 
per fer un pronòstic més acurat de la malaltia. 

El repte que tenim és utilitzar tots aquests coneixements per a la teràpia 
del càncer. Això és el que estem començant, ja que hi ha diversos temes 
que explorem. Jo de l'únic que parlaré serà dels inhibidors de la farnesil 
transferasa perquè l'últim any i mig ho hem treballat al laboratori. 

Utilitzem com a sistema model uns ratolins transgènics als quals surten 
tumors de mama perquè tenen un oncogen activat, el ras, aquest en què no- 
saltres treballem. Si aleshores dissenyem una molècula química que inhi- 
beix l'acció d'aquest oncogen, la podem utilitzar per estudiar la seva eficà- 
cia antitumoral en els ratolins transgènics. Designem dos grups de ratolins, 
els que estan tractats amb vehicle, és a dir, no tractats amb la droga sinó 
amb els controls, en els quals el tumor continua creixent i els acaba matant. 
En l'altre grup de ratolins, germans dels controls, quan el tumor té cent 
mil-límetres cúbics de volum, se'ls dóna aquesta droga que inhibeix l'acció 
de l'oncogen ras, precisament el que ha desencadenat la producció del 
tumor. Els tumors no creixen i l'animal continua vivint tranquil-lament. Això 
és el començament del que anomenaríem les teràpies de disseny del càncer 
perquè no solament intenten matar les cèl-lules que creixen, que és el més 
normal amb la quimioteràpia o la radioteràpia, sinó que se'ls dóna un pro- 
ducte que se sap que específicament contraresta l'alteració molecular que 
comporta aquest tipus de tumor. Evidentment, això de moment només 

s'aplica a ratolins però, és clar, la companyia farmacèutica que treballa amb 
nosaltres (Merche) està intentant portar-ho a l'aplicació clínica. 

L'últim concepte relacionat amb això, però més futurista, s'anomena 
teràpia gènica del càncer. Coneixent quines són les alteracions genètiques 
que tenen les cèl-lules tumorals, la teràpia gènica del càncer té com a ob- 
jectiu afegir a la cèl-lula gens que, o bé bloquegin l'acció dels oncògens, o 
afegeixin un gen supressor de tumor que ara no està funcionant perquè està 
inactivat. Per tant, compensar les alteracions que hi ha a les cèl-lules tumo- 
rals. Aquest és l'objectiu a llarg termini, i evidentment ja hi ha protocols que 
hi estan treballant, però encara està al començament. Aquest és l'objectiu 
final: que es pugui tractar el càncer utilitzant els mecanismes que el pro- 
dueixen. Com que la causa són unes alteracions genètiques específiques, 
que el puguem curar corregint aquestes alteracions genètiques a la cèl-lula 
tumoral també específicament. 

Moltíssimes gràcies per la vostra atenció. 

La nostra Universitat va creixent en tots els seus aspectes: en el nombre 
d'ensenyaments, en el de departaments, en el de centres, en els d'instituts, 
especialment, en projectes de recerca, en l'avenç respecte a la reforma dels 
nous plans d'estudi. Etc., etc. I no vull deixar de dir que també creix en el 
reconeixement que des de l'exterior, el més immediat i el més llunyà, s'hi 
manifesta. És pertinent de recordar avui col-lectivament, per subratllar en- 
cara més el caràcter festiu, ultra que acadèmic, d'aquest acte, la recent con- 
cessió del prestigiós Premi Príncep d'Astúries a la Investigació Científica i 
Tecnològica que ha merescut un projecte codirigit per un professor de la 
nostra Institució, en el qual participen diversos deixebles seus que ho són 
també nostres. Creixem, doncs, que vol dir que anem progressant en el 
prestigi que hem de guanyar-nos amb els propis esforços. Costa, costa molt, 
perquè exigeix un voluntarisme en la dedicació professional superior al que 
pot ser habitual en altres àmbits de l'activitat dels homes i les dones. Proba- 
blement la grandesa de la nostra tasca rau considerablement justament en 
l'exigència que suposa dur-la a terme sempre en un context que, fins i tot en 
el millor dels casos, no aporta els mitjans desitjables. Qui sap si el destí de 
la formació i de la recerca és que hagin de convertir sistemàticament en in- 
centius els dèficits en què s'han de desenvolupar. També la creació artística 
sovint se sent incitada més per la penúria que no pas per l'abundor de re- 
CUTSOS... 

Sigui com sigui, penso que ens podem sentir notablement satisfets de la 
feina que estem duent a terme. No tant, és clar, com perquè, dominats per 
un cofoisme injustificable, perdem la capacitat d'autocrítica que ens con- 
dueixi a la millora constant, que mai ens satisfaci, en tot allò que tenim l'o- 
bligació de fer. Però hem de valorar adequadament el camí recorregut, a fi 
que en una equilibrada autoestima continuem treballant sense complexos. 

Hi ha una prova confortant que indica que estem en la bona direcció en 
la construcció de la Universitat: els amics i les amigues que ens fan costat. 
Sortosament, en tenim molts i moltes, també en aquest cas, de prop i de 
lluny. 

Avui no és que en guanyem dos de nous en els doctors Jaume Gil Aluja i 
Àngel Carlos Pellicer Garrido. No, perquè ja ho eren, amics nostres. Anem 
més enllà: els convertim en dos membres més de la nostra comunitat. La 
qual cosa significa, és clar, que aquesta Institució s'enriqueix, perquè ells hi 
han accedit, amb dues personalitats notablement destacades en dues àrees 
de coneixement tan distintes l'una de l'altra, com importants ambdues en el 
progrés en el benestar social. 

Altra vegada, per tant, la Universitat reuneix en un mateix acte solemne 
dos investigadors d'àmbits aparentment distanciats. Dic aparentment, per- 
què estic profundament convençut de la validesa del concepte global de 
ciència i, doncs, del fet que res no està deslligat de res, encara que ho pugui 
semblar: fins i tot quan parlem d'economia i de medicina, com és el cas d'a- 
vui. Afortunadament, cada vegada és més estesa l'opinió que la realitat s'ha 
d'analitzar des de la consideració de la seva totalitat, és a dir, entenent que 
qualsevol parcel-la seva no és una realitat més, sinó un aspecte determinat 
d'ella. 

La Universitat practica en sessions com aquesta la incentivació a la in- 
terdisciplinarietat, que respon a la creença de la interdependència dels co- 
neixements, que convergeixen, a la fi, en el saber, amb majúscules. És la re- 
cuperació necessària d'una idea universal del món. 

He afirmat en altres ocasions semblants a aquesta que la investidura de 
doctor honoris causa ha de suposar un guany superior per a la Universitat 
que l'atorga que no pas per a la persona distingida, i que aquesta conside- 
ració ha de ser un paràmetre, si no suficient, sens dubte necessari, que asse- 
guri que honorem amb rigor. 

En cap cas no hem deixat d'aplicar aquesta regla. Avui, tampoc. Els pro- 
fessors Jaume Gil Aluja i Angel Carlos Pellicer Garrido enalteixen aquesta 
casa amb el prestigi que els ha fet destacar en els camps en què cadascú tre- 
balla. Tots dos, des d'aquestes terres d'origen, Reus i Tarragona, han estat i 
són embaixadors excel-lents nostres, han enriquit el renom de totes dues 
ciutats amb les aportacions cabdals que els han fets mereixedors del reco- 
neixement científic internacional. 

Ro ho 

El doctor Jaume Gil Aluja, amb aquest doctorat honoris causa suma un 
premi més a una llarga llista de guardons a la seva tasca en tant que econo- 
mista, entre els quals, altres dos doctorats de la Universitat de Sofia 
(Bulgària) i de l'Estatal Econòmica de Bielorússia (Minsig. 

No és pertinent que faci referència als seus mèrits personals. Tanmateix, 
sí que vull subratllar que, des d'una llarguíssima experiència com a profes- 
sor universitari -és catedràtic de la Universitat de Barcelona des de l'any 
1967-, ha estat un col-laborador decisiu en la construcció i consolidació de 
la nostra actual Facultat de Ciències Econòmiques i Empresarials. Teníem, 
doncs, respecte a ell, un doble deute: en tant que investigador, per des- 
comptat, i també en tant que entusiaste contribuidor en la posada en marxa 
d'un dels nostres centres, també en aquest cas a partir d'una experiència no- 
table en la gestió universitària. 

Em consta, encara que jo no sigui de la seva especialitat, que destaca 
singularment en allò que s'anomena en economia els conjunts o subcon- 
junts borrosos i la teoria de la incertesa. Una línia que ha empès en la nos- 
tra Universitat i en la qual hem d'excel-lir en la competitivitat amb les altres. 

La incertesa, de fet, tot i que sigui amb la seva accepció més general i 
fins i tot col-loquial, és una de les condicions més essencials en el coneixe- 
ment científic, es miri des de l'angle que es vulgui i s'apliqui en l'àmbit que 
sigui. Què és sinó el dubte metòdic2 Precisament l'aplicació metodològica 
del concepte, el fa esdevenir un element imprescindible per l'avenç del co- 
neixement. Res més allunyat de la ciència que la certesa, goso dir més en- 
cara: el totalitarisme, no necessàriament polític, s'ha d'aferrar en una pre- 
potent i absolutament falsa seguretat de certitud. 

Honorem, consegúientment, en el doctor Jaume Gil Aluja una notable 
dedicació científica, la qualitat d'universitari en la significació més extensa 
del terme: i, encara, el conreador i divulgador d'una teoria d'especial in- 
terès en el món de l'economia contemporània. 

RR he 

Si el món econòmic condiciona la qualitat de vida dels éssers humans, 
què hem de dir de la medicina2 El professor Àngel Carlos Pellicer Garrido 
n'és un singular professional, la capacitat científica del qual l'ha dut a diri- 
gir el laboratori de recerca sobre mecanismes moleculars del càncer al de- 
partament de patologia de la Nevv Yorhe University Medical School. 

El doctor Pellicer Garrido ha estat i és un dels investigadors més relle- 
vants en la recerca dels mecanismes d'activació dels oncogens i de la seva 
funció en els processos de transformació de cèl-lules malignes. 

No cal que subratllem la importància social de la dedicació professional 
en una especialitat que provoca tantes angoixes i desesperances en la vida 
de les persones. Fins al punt, que el càncer és avui emblemàticament un 

